Keskkonnaamet		
info@keskkonnaamet.ee	
Terviseamet 
info@terviseamet.ee 	Meie 18.08.2025 nr 10-11/2166 - 1	

Tallinna Lauluväljaku ja lähiala detailplaneeringu keskkonnamõju strateegilise hindamise algatamise vajalikkuse kohta seisukoha küsimine		

Tulenevalt keskkonnamõju hindamise ja keskkonnajuhtimissüsteemi seaduse § 33 lõikest 6 küsime Teie seisukohta Tallinna Lauluväljaku ja lähiala detailplaneeringu elluviimisega kaasneva keskkonnamõju strateegilise hindamise (edaspidi KSH) algatamise vajalikkuse üle otsustamisel.  
Detailplaneeringu koostamise eesmärk on laiendada Tallinna Lauluväljaku territooriumi ning ehitada Tallinna Lauluväljaku kompleksi täiendavaid hooneid ja rajatisi eesmärgil planeerida ala tänapäevaseks kultuuri- ja meelelahutusürituste läbiviimise ning vaba aja veetmise kohaks. Planeeritava maa-ala suurus on 35,86 ha. 
Tallinna Keskkonna- ja Kommunaalamet on detailplaneeringu algatamisettepaneku läbivaatamise käigus kaalunud detailplaneeringu KSH algatamise vajalikkust keskkonnamõju hindamise ja keskkonnajuhtimissüsteemi seaduse § 33 lõike 2 punkti 4 ja lõigete 3-5 alusel ning leidnud, et KSH läbiviimine ei ole vajalik. Vastavad põhjendused on esitatud Tallinna Linnaplaneerimise Ameti käskkirja eelnõus (Lisa 1) ja eelnõu seletuskirjas (Lisa 2) ning Alkranel OÜ poolt koostatud detailplaneeringu keskkonnamõju strateegilise hindamise eelhinnangus (Lisa 3). 
Detailplaneeringu algatamisettepaneku materjalid on leitavad Tallinna planeeringute registrist aadressil https://tpr.tallinn.ee/DetailPlanning/Details/DP047560 	
	
Lugupidamisega	

(allkirjastatud digitaalselt)	

Meelis Uustal	

osakonna juhataja 
Keskkonnahoiu osakond	

Lisa:	1. Tallinna Linnaplaneerimise Ameti käskkirja „Tallinna Lauluväljaku ja lähiala detailplaneeringu algatamine ja keskkonnamõju strateegilise hindamise algatamata jätmine Kesklinnas“ eelnõu.
2. Tallinna Linnaplaneerimise Ameti käskkirja „Tallinna Lauluväljaku ja lähiala detailplaneeringu algatamine ning keskkonnamõju strateegilise hindamise algatamata jätmine Kesklinnas“ seletuskirja eelnõu.
3. Tallinna Lauluväljaku ja lähiala detailplaneeringu kava keskkonnamõju strateegilise hindamise eelhinnang.	

Kärt Talimaa-Eelmaa
640 4771 kart.talimaa-eelmaa@tallinnlv.ee